Theodor Herzl
Theodor Herzl (bi mecarî: Herzl Tivadar; jdb. 2ê Gulana 1860 li Pest, Keyaniya Mecaristanê; m. 3ê tîrmeha 1904 li Edlach an der Rax, Awistiryaya jêrîn) nivîskar, qunciknivîs û rojnamevanekî awistirî-mecarî yê ji Cihûtiyê bû. Di 1896 de wî pirtûka Dewleta Cihûyan weşand, ku wî di bin bandora têkiliya Dreyfus de nivîsandibû. Herzl piştrast bû ku Cihû neteweyek in û ji ber dijcihûtî, cudakariya zagonî û nehiştina Cihûyan di nav civakê de, pêdivî ye ku dewletek Cihû were damezrandin. Ew bû mêjiyê wê, tevgerek girseyî organîze kir û bi vî rengî derûnî rê li ber damezrandina Îsraêlê vekir. Ew wekî damezirînerê sereke yê Siyonîzma ramyarî tê hesibandin.